Larsen gikk skole i Dale i Sunnfjord, før han begynte på Bergen tekniske skole. Han ble uteksaminert som sivilingeniør ved Norges tekniske høgskole i Trondheim i 1950. Etter dette ble han ansatt som kommuneingeniør i Askøy kommune fra 1950 til 1953. Han var deretter avdelingsingeniør i Bergen kommune i perioden 1953 til 1964, med unntak av årene 1958–1960, da han var overlærer ved Bergen tekniske skole.